ANC-jeugliga stort in duie | Die Vryburger
ANC-jeugliga stort in duie
June 11, 2013 - Nuus - no comments
Die ANC-jeugliga se taakspan het die organisasie in vier provinsies ontbind.
Die sameroeper Mzwandile Masina het die nuus bekend gemaak en gesê dit is die Noord-Transvaal, Vrystaat, Wes-Transvaal en Noord-Kaap waar die liga ontbind is.
"Ons het met hulle gekommunikeer en seker gemaak die organisasie se strukture is in kennis gestel van die verwikkeling."
Die jeugliga in Natal, die Oos-Transvaal en die Wes-Kaap is hersaamgestel.
Die taakspan se werk in Sentraal-Transvaal is nog nie afgehandel nie, en hy sal die Oos-Kaap binne die volgende sewe dae besoek.
"Ons is daarvan oortuig dat die jeugliga swakker vaar sedert die nasionale uitvoerende komitee ontbind is."